राष्ट्रीय उपभोक्ता दिवस मनाया
उपभोक्तासंरक्षण समित की ओर से गुरुवार को मुरलीधर व्यास नगर कॉलोनी में स्थित राजीव गांधी उपभोक्ता भवन में राष्ट्रीय उपभोक्ता दिवस मनाया गया। उपभोक्ता संरक्षण समिति जिला प्रशासन के संयुक्त तत्वावधान में आयोजित कार्यक्रम की अध्यक्षता संस्था संरक्षक शांतिकुमार व्यास ने की। मुख्य अतिथि बीकानेर सहकारी उपभोक्ता होलसेल भंडार के पूर्व चेयरमैन सुरेंद्र कुमार व्यास ने “चलो उपभोक्ता गांवों की ओर’ पोस्टर का विमोचन किया। साथ ही शुद्ध के लिए युद्ध कार्यक्रम को आगे बढ़ाते हुए गांवों में इसके महत्व की जानकारी भी दी।
कार्यक्रम का संचालन करते हुए हरीशकुमार व्यास ने राज्य सरकार की नई वितरण प्रणाली में उपभोक्ताओं से सहयोग करने की अपील की। इस अवसर पर संस्था के संस्थापक अध्यक्ष राकेश जोशी, महेंद्र ओझा, गोरधन किराड़ू, शिव स्वामी, आशीष नाथ, राजेंद्र चौरड़िया, एडवोकेट कमल व्यास, राहुल पारीक आदि भी उपस्थित थे।
राष्ट्रीय उपभोक्ता परिषद की ओर से गुरुवार को आनंद निकेतन में राष्ट्रीय उपभोक्ता मंच, जिला रसद विभाग उपभोक्ता मामलात के संयुक्त तत्वावधान में कार्यक्रम का आयोजन किया गया। मुख्य अतिथि नारायण चौपड़ा महापौर नगर निगम बीकानेर थे। महावीर प्रसाद व्यास संभागीय उपभोक्ता अधिकारी की अध्यक्षता में आयोजित कार्यक्रम के विशिष्ट अतिथि कर्मचारी नेता भंवर पुरोहित, घनश्याम पारीक सेवानिवृत्त डीएसओ, गोपाल कृष्ण शर्मा खाद्य सुरक्षा अधिकारी थे। मुख्य वक्ता डॉ. मेघराज आचार्य, राजेंद्र स्वामी, महावीरसिंह चारण, रमेश सैनी, कुशालचंद व्यास, पाबुदानसिंह राठौड़, ओमप्रकाश भादू, महेंद्र चौधरी आदि थे। इस अवसर पर विभिन्न क्षेत्रों में उत्कृष्ट कार्य करने वाले लोगों को सम्मानित करने के साथ ही 40 महिलाओं को सिलाई प्रशिक्षण का प्रमाण पत्र भी दिए गए। साथ ही उपभोक्ता पुस्तिका का विमोचन भी किया गया।
राष्ट्रीय उपभोक्ता दिवस पर आनंद निकेतन में आयोजित कार्यक्रम में फोल्डर का विमोचन करते हुए।
awa_Deva hin_Deva hin_Deva hin_Deva hin_Deva